《杂曲》
南北朝·傅縡

新人新宠住兰堂，翠帐金屏玳瑁床。丛星不似珠帘色，度月还瑁粉壁光。

从来著名推赵子，复有丹唇发皓齿。一娇一态本难逢，瑁画瑁花定相似。

楼台宛转曲皆通，弦管逶迤彻下风。此殿笑语长相共，傍省欢娱不复同。

讶许人情太厚薄，分恩赋念能斟酌。多作绣被为鸳鸯，长弄绮琴憎别鹤。

人今投宠要须坚，会使岁寒恒度前。共取辰星作心抱，无转无移千万年。

作者简介：（531—585）南朝陈北地灵州人，字宜事。七岁能诵古诗赋至十余万言，长好学，能属文。后依梁湘州刺史萧循，得博览群书。入陈，文帝时召为撰史学士。后主时累迁至秘书监，中书通事舍人。掌诏诰。笃性佛教，从僧惠朗受《三论》，著《明道论》，阐发其说。为文典丽，下笔辄成。性木强，负才使气，卒为施文庆等所谗，下狱死。有集，佚。